**PM10:n vuorokausiraja-arvotason ja NO2:n tuntiraja-arvotason ylitykset Kotkan mittausasemilla vuonna 2021**

Ilmanlaatuasetuksen (79/2017) mukaan hengitettävien hiukkasten (PM10) vuorokausiraja-arvon numeroarvo (50 µg/m3) saa ylittyä 35 kertaa kalenterivuoden aikana ennen kuin itse raja-arvo katsotaan ylittyneeksi.

Typpidioksidin (NO2) tuntiraja-arvo (200 µg/m³) saa ylittyä 18 kertaa kalenterivuoden aikana ennen kuin varsinainen raja-arvo ylittyy.

PM10:n vuorokausiraja-arvotaso on tähän mennessä ylittynyt kaksi kertaa Kotkansaarella Ruukinkadun mittausasemalla. NO2:n tuntiraja-arvotaso ei ylittynyt kertaakaan. Mittaukset alkoivat Ruukinkadulla kesäkuussa 2021.

**Ylitykset:**

**22.6.2021**

 PM10-pitoisuus ylitti raja-arvotason Ruukinkadun mittausasemalla. PM10-pitoisuuden vuorokausikeskiarvo oli 61 µg/m3 (122 % raja-arvotasosta). Ylitys johtui todennäköisesti puiden siitepölystä ja etelän suunnalta levinneestä pienhiukkasten kaukokulkeumasta.

**23.6.2021**

 PM10-pitoisuus ylitti raja-arvotason Ruukinkadun mittausasemalla. PM10-pitoisuuden vuorokausikeskiarvo oli 82 µg/m3 (164 % raja-arvotasosta). Ylitys johtui todennäköisesti puiden siitepölystä ja etelän suunnalta levinneestä pienhiukkasten kaukokulkeumasta.